
	Проектът  
„Прозрачност в управлението на отпадъците – създаване на мрежа от организации, работещи за подобряване на системата за управление на отпадъците на общинско ниво“ се финансира в рамките на Програмата за подкрепа на НПО в България по Финансовия механизъм на Европейското икономическо пространство 2009-2014 г.“ 

	
[image: ]
АСЕКОБ
www.bamee.org 



Разработване на предложение с алтернативи за въвеждане на справедлива за гражданите система за определяне на такса битови отпадъци на база количество, вкл. модел на система за събиране на отпадъците в 2 групи – “мокри” и “сухи” отпадъци и адекватен за системата софтуеър

1. Предложение с алтернативи за въвеждане на справедлива за гражданите система за определяне на такса битови отпадъци на база количество. Такса „битови отпадъци”, отговаряща на принципите „замърсителят плаща” и „пълно възстановяване на разходите”.

Един от основните европейски принципи в областта на управлението на отпадъците е необходимостта замърсителите да плащат такси за генерирания от тях отпадък. Друг европейски принцип е „Пълно възстановяване на разходите”. Инструмент за налагане на тези два принципа е такса „битови отпадъци”.   
България приспособява системите си за управление на отпадъци към изискванията на Европейския съюз (ЕС). През последните две години се правят опити за промяна в законодателството, но те още не са факт.
Общините все още изпитват неуверонст от промяна в съществуващата система, въпреки настояването от страна на бизнеса за справедливо определяне на таксите на база генерирани количества отпадъци.
Заплащането за управлението на отпадъците се отнася до системите за изчисление и изпращане на сметки, използвани за възстановяване на разходите за предоставяне на услуги в сферата на отпадъците, както и за модела за определяне цената на генерираните отпадъци. Такса „битови отпадъци” е сумата, която гражданите трябва да платят за управлението на битовите отпадъци в тяхната община.  
Размерът на такса „битови отпадъци” следва да покрива изцяло разходите за управление на битови отпадъци. Това включва управление на всички отпадъци, генерирани от гражданите, тоест разходи за събиране, транспортиране, третиране, както и други разходи като разходи за провеждане на политика в областта на управлението на отпадъци, комуникационни и образователни стратегии, поддръжка и др. 
Системите за определяне на такса „битови отпадъци” в различните европейски държави се различават, както се различават и системите, използвани във всяка отделна община в рамките на една държава.
Системата за заплащане на дейностите по третиране на битовите отпадъци е необходима, за да се прилага принципът „замърсителят плаща” и за да се създадат икономически стимули да се предотврати генерирането на отпадъци, както и да се стимулира рециклирането на отпадъците. 
 Опитът на европейските държави показва, че с цел да минимизират таксата за третиране, която трябва да плащат, хората ще бъдат по-мотивирани да избягват и да намаляват отпадъците си като по този начин намаляват общото количество генерирани отпадъци, които отиват в депата.  
Една добра система за определяне на такса „битови отпадъци” ще повиши количества рециклируеми материали и ще подпомогне развитието на рециклираща индустрия в България. Отпадъците ще се отклоняват от депата и от другите съоръжения за третиране и ще се насочват към рециклиращите фирми. Една добра система за заплащане на твърдите битови отпадъци е неразделна част от стратегията за устойчиво управление на отпадъците на всяка една община. 
В момента българските общини използват такса, основана на данъчната оценка на имота. Отделните собственици и фирмите плащат такса „битови отпадъци” въз основа на данъчната оценка на тяхната собственост. Тази система има два недостатъка:
1. Размерът на таксата няма абсолютно никаква връзка с количествата генерирани отпадъци.
2. Само собствениците плащат такса, а останалите жители/ домакинства, които генерират отпадъци, нямат задължение да плащат.
В началния етап на реформиране на системата за такса „битови отпадъци” в България е препоръчително да се въведе фиксирана (плоска) такса. Фиксираната такса е първата стъпка към преход от такса основана на данъчната оценка на имота към такса, основана на разходите за отпадъци. Тази система се препоръчва, тъй като може да се въведе без да се променят условията на договорите за управление на отпадъци, които в момента  имат общините. В допълнение, системата с фиксирана такса не изисква промени в технологиите и оборудването за третиране на отпадъците. Изключение е само ако е въвежде системата „скъпа торба”, т.е. населението плаща цена за торби, в които да събира отпадъците, която е сравнително лесна за прилагане.   
По-напредналите варианти на променливи такси не се препоръчват, тъй като те са твърде сложни на този етап на развитие. Когато жителите свикнат с нова система и тя работи добре, тогава може да се мисли за адаптиране на някоя от системите с променлива такса, която ще подхожда най-добре на дадена община. 

Стъпките за въвеждане на нова система за определяне на такса „битови отпадъци” са представени и подробно са обяснени по-долу. 
Стъпки за въвеждане на нова система за определяне на такса „битови отпадъци”
	Стъпка 1: Направете преглед на всички разходи за управление на отпадъци 
Стъпка 2: Направете преглед на всички инвестиции, необходими за въвеждане на нова система 
Стъпка 3: Направете преглед на всички количества отпадъци
Стъпка 4: Изберете целеви групи, в които да се приложи новата такса „битови отпадъци” 
Стъпка 5: Регистрирайте целевите групи
Стъпка 6: Изчислете такса „битови отпадъци” за домакинствата 
Стъпка 7: Общувайте с всички заинтересовани страни 








· Стъпка 1: Направете преглед на всички разходи за управление на отпадъци
Според Закона за местни данъци и такси „Таксата се заплаща за услугите по събирането, извозването и обезвреждането в депа или други съоръжения на битовите отпадъци, както и за поддържането на чистотата на териториите за обществено ползване в населените места”. Общинските разходи, които се включват в разходите за управление на отпадъци са определени от чл. 66 от ЗМДТ. Те включват най-малко следното: 
1. осигуряване на съдове за съхраняване на битовите отпадъци - контейнери, кофи и други;
2. събиране на битовите отпадъци и транспортирането им до депата или други инсталации и съоръжения за обезвреждането им;
3. проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл. 60 и 64 от Закона за управление на отпадъците;
4. почистване на уличните платна, площадите, алеите, парковите и другите територии от населените места, предназначени за обществено ползване.

 В повечето европейски страни, разходите за почистване на улиците и местата за обществено ползване не се включват в такса „битови отпадъци”.

Размерът на таксата трябва да осигури всички текущи и инвестиционни разходи за едногодишен период, свързани с осъществяването на горните дейности.
За въвеждане на нова система за определяне (изчисления) на такса „битови отпадъци” (независимо от използваната система) е важно общината да определи постоянната (фиксирана) компонента, която трябва да покрива всички разходи, които не са пряко свързани със събирането, транспортирането и обезвреждането на отпадъците. Препоръчително е тази  постоянна компонента да включва разходи като поддържане и почистване на места за обществено ползване, административни разходи, както и всякакви други допълнителни дейности, свързани с управлението на отпадъците, които общината трябва да покрива. 
Така такса „битови отпадъци” се получава като сума от постоянната компонента и реалните разходи за събиране и транспортиране на отпадъците.   
За целта следва да се събере информация за разходите за управление на отпадъци и да се напарви разграничение между фиксираните и променливите разходи, както и кой отговаря за тези разходи (общината или генераторите).

· Стъпка 2: Направете преглед на всички инвестиции, необходими за въвеждане на нова система
Една нова система за определяне на такса „битови отпадъци” се нуждае от инвестиции, напр. за нова административна система, нов софтуеър, издаване на фактури, поддръжка и др. Тези инвестиции за новата система също трябва да бъдат финансирани от такса „битови отпадъци”. В зависимост от размера на инвестициите може да се определи за колко години тези инвестиции (след декапитализация) могат да се възстановят.  
За целта следва да се събере информация за инвестициите, необходими за въвеждане на нова система за такса „битови отпадъци”, капитализиране и вземане на решение за колко години ще се възвърнат тези инвестиции. Трябва да се направи  разграничение между генераторите на отпадъци.

· Стъпка 3: Направете преглед на всички количества отпадъци
Прегледа на генерираните количества отпадъци и изясняване кои са техните генератори – домакинства или генератори, различни от домакинства е абсолютно задължителен.
В общините с нови (регионални) депа, тази информация е налична от електронната система на депото. За останалите общини се използва информацията от счетоводните документи за плащанията, правени на оператора. Тази информация трябва да се въведе в електронна база данни.  

· Стъпка 4: Изберете целеви групи, в които да се приложи новата такса „битови отпадъци” 
Могат да се формират две целеви групи, в които да се приложи новата система за определяне на такса „битови отпадъци”:
· Домакинства: Всяко домакинство ще бъде таксувано с фиксирана такса „битови отпадъци” 
· Генератори, различни от домакинствата: Всички други институции и юридически лица – училища, болници, детски градини, обществени сгради, малки търговски обекти и др., които генерират отпадъци подобни на битовите. Всяко от тези юридически лица се задължава да сключи договор с фирма за управление на отпадъци, която да събира и извозва генерираните от съответното лице битови отпадъци. В този договор ще се уточни честотата на събиране, видовете отпадъци, които ще се събират, цената на кг отпадък и др. Копие от тези договори трябва да се предостави на общината за информация. В този случай, юридическите лица ще заплащат директно на фирмите за управление на отпадъци за предоставяните от тях услуги.  
 Общината ще начислява на юридическите лица само постоянната компонента на такса „битови отпадъци”, която отразява предоставяните от нея самата услуги. Общината може да използва съществуващата практика за събиране на данъци от юридическите лица. 
За да се избегне некоректно поведение от страна на операторите, общината може да определи лимит на цената на тон отпадък. Също така, на входа на регионалното депо, може/трябва да се постави информационна табела, показваща каква е цената за приемане на тон отпадък. Тази цена обикновено включва всички разходи, които операторът на депото трябва да покрие. Това ще улесни юридическите лица да определят коректно финансовите параметри на сключваните от тях договори с фирми за управление на отпадъци.
 
· Стъпка 5: Регистрирайте целевите групи
· Регистриране на домакинствата
Препоръчителни стъпки за регистриране на данни за домакинствата 
1. Регистър на домакинствата в общината с един член и с повече от един член. За създаване на този регистър най-добрият вариант е, да се използва информацията, налична в НСИ. НСИ разполага с подробна и достоверна информация за броя на домакинствата във всяка община, както и за броя членове във всяко домакинство. Това ще спести средства на общината за извършване на собствено преброяване на населението. В съответствие със Закона за статистиката, тази информация може да бъде предоставена безплатно на общините при поискване.   

2. Преглед и актуализация на съществуващия регистър на собствениците в общината. Актуализацията и набирането на допълнително необходимата информация може да се направи в периода когато се плащат местните данъци и такси. Заедно с плащането на данък сгради гражданите трябва да попълнят декларация, съдържаща информация за това:
· в кои сгради, тяхна собственост, има обитатели 
· какъв е техният брой 
· от колко членове се състоят домакинството/ата, обитаващи техния имот/и и името на главата на домакинството 
· целогодишно ли се обитава имотът/те им – в случай, че обитаването на даден имот има сезонен характер, това трябва да се отбележи в декларацията. Също така трябва да се отбележи през кои сезони имотът се обитава. 
· За какво се използват сградите – за живеене, за офис и т.н. 
Информацията, получена от тези декларации, се добавя към съществуващата в регистъра на собствениците информация. Желателно е, в случай че регистърът не е електронен, да се създаде електронна база данни на общината. 

· Регистриране на генератори, различни от домакинствата
Създаване/ актуализиране на регистър на всички юридически лица, опериращи на територията на общината. 
Повечето общини разполагат с регистър на юридическите лица в общината. В случай, че няма такъв регистър, може да се изиска информация от Търговския регистър на Агенцията по вписванията. 
В общинския регистър трябва да фигурират всички юридически лица, общинска, държавна и частна собственост, с адрес на регистрация и адрес на извършване на дейността.
В този регистър ще се включат юридически лица, които нямат производствена дейност, обществени сгради, болници, общински сгради като училища, детски градини и ясли. 


· Стъпка 6 	Изчисление на такса „битови отпадъци” за домакинствата 
         Изчисление на такса „битови отпадъци”
Както вече беше подчертано, новата система на изчисление на такса „битови отпадъци” трябва да осигури годишните разходи на общината за управление на отпадъци да се разпределят между домакинствата. Тези разходи могат да се разделят на разходи за управление на отпадъците от градовете и от селата, тъй като управлението на отпадъците в селата изисква по-малко разходи отколкото управлението на отпадъците в градовете. Ще се прави разграничение между домакинства с един член и домакинства с повече от един член и в двата случая.   
Такса „битови отпадъци” най-общо ще покрива разходите за управление само на битовите отпадъци или подобни на тях отпадъци от търговска дейност. Следователно се приема, че индустриалните отпадъци, опасните отпадъци и др. ще се събират и третират чрез отделни договори с фирми за управление на отпадъци, за да може да се води отделна система на отчитане.

· Стъпка 7 	Общувайте с всички заинтересовани страни
Общувайте/ обсъждайте с всички заинтересовани страни новата система за определяне на такса „битови отпадъци” и какво означава това за тях. Информирайте ги по време на целия процес. Заинтересованите страни са домакинствата, фирмите за управление на отпадъци, различните отдели в общината и др.  

2. Предложения за адекватен за системата софтуеър

С цел прилагане на предложения  в т.1 метод за изчисляване на такса „битови отпадъци“ разработения софтуер трябва да включва следните параметри:
· [bookmark: _Toc280614709][bookmark: _Toc282097842][bookmark: _Toc290483174]Общински разходи за управление на отпадъци - C
Общите общински разходи за управление на отпадъци имат множество компоненти. Тези разходи ще се финансират от такса „битови отпадъци”  като се прибавят и инвестиционните разходи за една година.
· [bookmark: _Toc280614710][bookmark: _Toc282097843][bookmark: _Toc290483175]Домакинства – H
H1 – брой домакинства с един член
H2 – брой домакинства с повече от един член
H = H1+ H2
В случай, че има отделни фиксирани такси за селските и градските райони, броят на домакинствата в селските райони също ще бъде разделен на домакинства с един член и домакинства с повече от един член. 
· [bookmark: _Toc280614711][bookmark: _Toc282097844][bookmark: _Toc290483176]Стойности на такса „битови отпадъци” – M
Основното уравнение за изчисление на фиксирана такса „битови отпадъци” се основава на допускането, че годишните разходи за битови отпадъци (С) на общината трябва да се разпределят между домакинствата (Н) чрез фиксирана такса (М):
C = M x H
M1 – такса „битови отпадъци” за домакинства с един член
M2 - такса „битови отпадъци” за домакинства с повече от един член
R*= M1 /M2  > M1 = R x M2

* R е отношението между таксата за домакинство с един член и домакинство с повече от един член. Размерът на R често е въпрос на политическо решение.
В страните от европейския съюз R е средно 0,74. (R е в диапазона от 0,49 до 0,98).

При въвеждането на параметри за домакинство с един член и домакинство с повече от един член, уравнението ще има следния вид:
C = M1 x H1    +   M2 x H2
C = (R x M2) x  H1  + M2 x H2   
C = M2 x  (RH1 + H2)  

Такса „битови отпадъци” за домакинство с един член има следната формула:
M1 = R C /  (R H1 + H2)  [лв. на домакинство]
Такса „битови отпадъци” за домакинство с повече от един член има следната формула:
M2 = C /  (R H1 + H2)  [лв. на домакинство]
Когато се изчислят, горните стойности на такса „битови отпадъци” ще бъдат изпратени съобщения с дължимата такса на всички домакинства в общината.
В случай, че има отделни фиксирани такси за селските и градските райони, тогава размерът на такса „битови отпадъци” също ще бъде разделен на домакинства с един член и домакинства с повече от един член.  


3. Модел на система за събиране на отпадъците в 2 групи – “мокри” и “сухи”

С цел намаляване разходите за гражданите по управление на отпадъците, системите за събиране на отпадъците, в т.ч. разделното събиране на рециклируемите фракции следва да бъде оптимизирана и максимално улеснена за да бъде прилагана.



В следващата таблица е представено сравнение на различни системи за събиране на отпадъците, които могат да бъдат прилагани:
Сравнение на различните системи за събиране на отпадъците

	
	Събиране чрез чували
	Индивидуални кофи и контейнери
	Точки за събиране на улицата  
Евро-контейнер на колела 
1.1 m³
	Точки за събиране на улицата
фиксиран контейнер 
1.8, 2.4 и 3.6 m³

	Кратко описание
	[image: 20080321_IMG_0382]
Отпадъците се поставят в найлонови чували и се поставят пред сградите на улицата в деня за събиране на отпадъци. 
Чувалите се събират ръчно от товарачите и се поставят в каросерията на самосвал
	[image: ]
Всяка къща или сграда е оборудвана със собствен съд или кофа. Кофата  или контейнерът обикновено се поставя вътре или директно в предната част на сградата и собственикът или служебно лице от  сграда се грижи за чистотата им, правилното разположение и  правилния вид на поставените отпадъци.
Обикновено кофата или контейнерът се поставят на тротоара в деня на събирането.
Екипът, които събира отпадъците придвижва  кофата /контейнера за събиране на отпадъци до камионите, където те са разтоварват хидравлично.
	Типично за събирателни точки на улиците е поставяне на контейнери по продължение на улиците на разстояние от сградите не повече от 100м.
Хората трябва да занесат своите отпадъци до контейнерите.

	
	
	
	[image: Free hands for waste]
Този тип Евро контейнери се придвижват до товарното устройството на камионите и се изсипват хидравлично в тях.
	[image: carico%20lat%20MLS2_r4_c1]
Поради неподвижността на този тип контейнери се налага те да се вдигат директно от камионите за събиране. Обикновено камион със страничното натоварване (вж. по-нанатък) се използва за хидравлично вдигане и изпразване.

	Налични обеми
	Обикновено чувалите са с обем от 50 или 80 л.
Хората често опитват да използват торби за пазаруване, за да спестят от цената на чувалите, ако не са въведени стандартни чували. 
	Налични са пластмасови контейнери с обем 120 л, 240 л и 360 л в различни цветове; и метални кръгли контейнери с обем 110 л.
Съществуват пластмасови и метални Евро контейнери с обем 1.1 m³.
	Налични са пластмасови и метални Евро контейнери с обем 1.1 m³. Въпреки това, обикновено на улиците се поставят  метални контейнери, с цел предотвратяване на големи щети, когато се изхвърля гореща пепел или други горящи отпадъци.
	Налични са само метални контейнери с обем 1.8 m³, 2.4 m³ и 3.6 m³


	Удобства за тези, които ги използват
	Много удобни за събиране защото:
отпадъците се събират директно от индивиуалните къщи
Неудобни заради необходимото пространство в имотите, защото чувалите трябва да се съхраняват в имотите до следващата дата за събиране.
	Много удобни за събиране защото:
отпадъците се събират директно от индивиуалните къщи.
Неудобни заради необходимото пространство в имотите, защото кофите/контейнерите обикновено се слагат в имотите.
	Средно удобни за събиране от зони с жилищни блокове: защото отпадъците трябва да се занесат до контейнера, които може да е на разстояние повече от 100 м от вратата на блока. 
Не са удобни за зони с еднофамилни къщи, предвид дългите разстояния, на които трябва да се занесат отдадъците до контейнерите. 
Много удобни по отношение на заетото пространство в имотите: контейнерите се поставят на улицата, т.е. извън имотите и обиконовено често се събират.

	Изисквания по отношение на камионите за събиране
	Камиони със задно товарене с малка височина на натоварване. 
	Камиони със задно, странично или предно товарене, с оборудване за кофи и /или контейнери 
	Камиони със задно, странично или предно товарене, с оборудване за Евро контейнери.
	Камиони със странично товарене, подходящи за този тип контейнери.

	Брой товарачи, необходими за натоварването
	Минимум двама души
Ако се приемат найлонови пазарски чанти, се изискват 3 души.
	Минимум 2 души, по-добре трима души
	Минимум 2 души, ако част от отпадъците са извън контейнерите, по-добре да са 3. 
	Минимум 1, за да се проверява съда. Ако има отпадъци извън контейнерите, по-добре да са 2.  

	Подготовка на съхраниние/ поставяне на кошчета/ контейнери
	Няма изискване
	Няма изискване за кофите, Евро контейнерите изискват паваж или бетон
	Контейнерите изискват паваж или бетон
	Равна повърхност, павирана или повдигната повърхност е предимство

	Ефективност на разтоварването

	В гъсто населените места е възможна висока ефективност на натоварване .
В районите с еднофамилини къщи има ниска ефективност на събирането, особено ако събиране е ежедневно. 
	Кофи: 2 кофи могат да се товарят едновременно и независимо. 
Цикълът на товарене е около 50 секунди за 2 кофи, т.е. до 720 л.
Обикновено степента на запълване на кофите е малка, ако се събират ежедневно поради това, че се намират в райони с еднофамилни къщи.
Контейнери: Цикълът на товарене е около 50-60 секунди за контейнер. 
	[bookmark: OLE_LINK16]Цикълът на натоварване е около 50-60 секунди за контейнер. 
Позволява добра ефективност на събиране в зони с еднофамилини къщи, дори ако се събира ежедневно, при условие, че 20-30 къщи са свързани с един и същи съд.
	Цикълът на натоварване е около 50-100 секунди за контейнер, в зависимост от размера на контейнера..
Позволява добра ефективност на събиране в районите с еднофамилни къщи, дори ако се събира ежедневно, при условие, че 20-30 къщи са свързани с един и същи съд.

	Цена на контейнерите
	Инвестиции
36-60 евро/кофа; 120 евро/пластмасов контейнер (1100 л) и 200 евро/метален контейнер (1100л).
Разходите се поемат от система за събиране. 
	Инвестиции
120 евро/ пластмасов контейнер (1100л) и 200 евро/метален контейнер (1100л).
Разходите се поемат от система за събиране. 
	Инвестиции
450 – 600 евро/ контейнер
Разходите се поемат от система за събиране. 
	Инвестиции
36-60 евро/кофа; 120 евро/пластмасов контейнер (1100 л) и 200 евро/метален контейнер (1100л).
Разходите се поемат от система за събиране. 

	Релевантност на определяне на тарифите на база количество събран отпадък
	Подходящ за определяне на тарифите на база обем за всяко домакинство, ако бъде приложена система с предплатени чували. В този случай ще се събират само предплатените чували.
Ако не са въведени предплатени чували, е почти невъзможно да се идентифицира генератора. Затова от време на време всеки чувал трябва да се събира, за да се чисти града. 
	Подходящ за определяне на тарифите на база обем за къщи или сгради/входове; с кодирани съдове е възможно дори определяне на тарифа на база тегло. 
	Не е подходящ. 
Подходящ в комбинация с тип 1 при наличие на същите проблеми.
	Не е подходящ. 
Подходящ в комбинация с тип 1 при наличие на същите проблеми.

	Препоръки
	Системата за събиране с чували е добре позната в много стани по света. Системата не е типична за България. 
	Обичайна система за индивидуални къщи в Германия, Франция, Австрия, др. 
	Обичайна система за събиране в Южна Европа и много арабски страни. 
	Модерна версия на система за събиране от точки, прилагана в някои градове в Италия, Испания, Франция и т.н. 

	Предполагаеми проблеми
	Ако битовите отпадъци се поставят на тротоара повече от един час преди събирането, е възможно чувалите да бъдат разкъсани от клошари или котки и кучета, и отпадъците да се разпилеят. 
	Отговорниците може да влязат в спор с наемателите за правилното изхвърляне на битовите отпадъци. 
	Счупени колела или корозирали съдове след определено време,
Често капаците са затворени,
Поставени отпадъци извън контейнерите. 
	Корозирали съдове след определено време,
Поставени отпадъци извън контейнерите. 

	Заключение
	Тази система се различава значително от съществуващите практики за събиране. Като се има предвид ниската гъстота на населението, предвиждат се потенциални проблеми при съхраняване на чувалите в домакинствата. Събирането ще бъде трудно за изпълнение при предварително определени графици. Потенциални проблеми свързани с разприляване на отпадъците. 

	Системата е вече въведена в някои населените места. Консултантът не препоръчва да се заменя с други системи, поради навика на жителите да използват кофи, поддържане чистотата наоколо, правилното позициониране и точно поставени видове отпадъци.
Поради това се разглежда по-нататък. 

	Добре изградената система в региона. 
Ще бъде разгледана по-нататък.
	С тази система ще бъде решен проблемът с колелата.
Ако отпадъците бъдат поставяни правилно в контейнерите, системата може да работи дори само с едно или без разтоварване.
По-големият обем на контейнерите в сравнение с 3А система ще доведе до намаляване броя на необходимите съдове или честотата на събиране и това няма да бъде подкрепено от жителите.
Системата също така изисква по-големи инвестиции за камиони и контейнери, от системата 3A.
Поради тази причина не се препоръчва. 




Въз основа на гореизложеното и предвид действащото законодателство, приложимата система за събиране на битовите отпадъци, отговорност на кметовете на общините може да бъде организирана чраз контейнер за събиране на биоразградими отпадъци, контейнер за остатъчната фракция и контейнер за рециклируемите отпадъци, различни от отпадъците от опаковки, които са задължение на организациите по оползотворяване на отпадъците от опаковки.
В допълнение към общоевропейската цел, амбициозни национални цели за оползотворяване на битовите биоотпадъци са поставени в Наредбата за разделно събиране на биоотпадъците, приета през месец декември 2013 г. Наредбата задължава кметовете на общини във всеки от регионите за управление на отпадъци по чл. 49, ал.9 от ЗУО да постигат следните регионални цели за разделно събиране и оползотворяване на битови биоотпадъци:
· до 31 декември 2016 г. - не по-малко от 25 на сто от количеството на битовите биоотпадъци образувани в региона през 2014 г.; 
· до 31 декември 2020 г. - не по-малко от 50 на сто от количеството на битовите биоотпадъци образувани в региона през 2014 г.;
· до 31 декември 2025 г. - не по-малко от 70 на сто от количеството на битовите биоотпадъци образувани в региона през 2014 г.

Изискванията на Наредбата за опаковките и отпадъците от опаковки (Приета с ПМС № 271 от 30.10.2012 г., обн., ДВ, бр. 85 от 6.11.2012 г., в сила от 6.11.2012г., изм. и доп., бр. 76 от 30.08.2013 г., в сила от 30.08.2013 г.) по отношение разделното събиране на опаковките са:
· Системите за разделно събиране на отпадъци от опаковки, организирани от организациите по оползотворяване, съответно от кметовете на общини, включват най-малко следните елементи: зелени, жълти (и сини) съдове за събиране на отпадъци от опаковки от домакинствата, различни от тези за битови отпадъци, като се осигурява минимален общ обем на съдовете, както следва:
 а) за населени места с под 50 000 жители, за всеки 400 жители - съдове с минимален общ обем 3300 л; 
б) за населени места от 50 000 до 100 000 жители, за всеки 600 жители - съдове с минимален общ обем 3300 л;
 в) за населени места над 100 000 жители, за всеки 800 жители - съдове с минимален общ обем 3300 л; 
2. цветни съдове за събиране на отпадъци от търговски, производствени и административни обекти.
· Чувалите за разделно събиране не заместват елементите на системите за разделно събиране и чрез тях не се изпълняват изискванията за обхванато население.
Общините на територията на страната изпълняват задълженията си по Закона за управление на отпадъците за разделното събиране на битови отпадъци на територията на общината най-малко за следните отпадъчни материали: хартия и картон, метали, пластмаси и стъкло чрез системите на организациите по оползотворяване, което означава, че съдовете за рециклиемите отпадъци трябва да отговарят на заложените параметри в Наредбата за опаковките и отпадъците от опаковки.
С цел ефективното разделно събиране и осигуряване на качествени суровини за рециклиране е необходимо е да се приложат мерки за подобряване на ефективността на разделното събиране на хартия, пластмаса, стъкло и метал от опаковки и други източници чрез обхващане на по-голям брой общини в Р България от системите за разширена отговорност на производителя със съпътстваща промяна в критериите за обхванато население, както и подобряване на партньорството между организациите по оползотворяване и общините в изграждането на общи системи за разделно събиране на рециклируемите отпадъци. Разделното събиране на стъкло изисква допълнителни усилия, както чрез мерки свързани с населението, така и чрез увеличение на ангажиментите на големи генератори на стъкло – магазини, заведения за обществено хранене и др. 



Този документ е създаден с финансовата подкрепа на Програмата за подкрепа на неправителствени организации в България по Финансовия механизъм на Европейското икономическо пространство. Цялата отговорност за съдържанието на документа се носи от АСЕКОБ] и при никакви обстоятелства не може да се приема, че този документ отразява официалното становище на Финансовия механизъм на Европейското икономическо пространство и Оператора на Програмата за подкрепа на неправителствени организации в България

